Romualdas Juknys

Romualdas Juknys (1943 m. spalio 20 d. Šiauliuose – 2024 m. vasario 3 d. Akademijoje, Kauno rajono savivaldybėje)Romualdas Juknys. Visuotinė lietuvių enciklopedija. 2018-08-01. Nuoroda tikrinta 2024-02-08.Romualdas Juknys. CEMETY. Nuoroda tikrinta 2024-02-07. – Lietuvos ekologas, aplinkotyrininkas.Gamtos mokslų fakultetas 1990-2010 . K.: Vytauto Didžiojo universitetas, 2011, 36 psl. [žiūrėta 2011 m. balandžio 13 d.]

 Biografija 
1957 m. baigė Šiaulių 7-ąją septynmetę mokyklą. 1961 m. – Vilniaus Miškų technikumą. 1970 m. baigė Lietuvos žemės ūkio akademiją (LŽŪA). 1975 m. kovo 15 d. LŽŪA apgynė mokslų kandidato (daktaro) disertaciją tema „Optimalaus apskaitos aikštelių dydžio ir jų išdėstymo tyrimai Lietuvos TSR pušynuose“ (miškotvarka ir miško taksacija). 1990 m. gruodžio 18 d. SSRS mokslų akademijos Sibiro skyriaus V. Sukačiovo miško ir medienos institute apgynė mokslų daktaro disertaciją tema „Užterštoje aplinkoje augančių vienaamžių pušynų augimo eiga ir produktyvumas“ (ekologija)Lietuvos mokslo potencialas , 1993 m. disertacija nostrifikuota Lietuvos Mokslo taryboje suteikiant gamtos mokslų habilituoto daktaro laipsnį.

1970–1993 m. LŽŪA mokslinis bendradarbis, 1985–1987 m. ir 1990 m. Miškų monitoringo laboratorijos vedėjas. 1991–1993 m. Aplinkos apsaugos departamento Mokslo valdybos viršininkas, kartu ir LŽŪA dėstytojas. Nuo 1993 m. VDU Aplinkotyros katedros vedėjas, 1996–2001 m. VDU Senato pirmininkas. 1994 m. suteiktas VDU profesoriaus pedagoginis vardas.

 Mokslinė veikla 
Mokslinių tyrimų sritis – kompleksinis gamtinių ir antropogeninių veiksnių poveikis augalijai. Paskelbė per 150 mokslinių straipsnių užterštos aplinkos poveikio miškų būklei ir augimui, kompleksinio klimato ir aplinkos veiksnių poveikio miškų ir agroekosistemų augalijai bei darnaus vystymosi klausimais.

Mokslinio žurnalo „Aplinkos tyrimai, inžinerija ir vadyba“ vyriausiojo redaktoriaus pavaduotojasMokslininis žurnalas „Aplinkos tyrimai, inžinerija ir vadyba“  [žiūrėta 2011 m. balandžio 13 d.], žurnalo „Miškininkystė“ redkolegijos narysMokslinis žurnalas „Miškininkystė“  [žiūrėta 2011 m. balandžio 13 d.], žurnalo „Estonian Journal of Ecology“ redkolegijos narysŽurnalo „Estonian Journal of Ecology“ redkolegija  [žiūrėta 2011 m. balandžio 13 d.].

 Ekspertinė veikla 
2003 m. darbo grupės parengusios „Nacionalinę darnaus vystymosi strategiją“ vadovas. Nuo 2004 m. Darnaus vystymosi ekspertų komisijos prie Aplinkos ministerijos vadovas. Nuo 2005 m. Nacionalinės darnaus vystymosi komisijos prie LR Vyriausybės narys.

 Visuomeninė veikla 
Aktyvus Lietuvos Persitvarkymo Sąjūdžio dalyvis, 1991–1992 m. Lietuvos persitvarkymo sąjūdžio II seimo narys.

Nepriklausomybės atkūrimo laikotarpiu aktyviai dalyvavo Lietuvos žaliosios partijos veikloje, buvo šios partijos seniūnas. Lietuvos upių gelbėjimo aljanso „Mėlynasis vingis“ steigiamojo komiteto narysLietuvos upių gelbėjimo aljansas „Mėlynasis vingis“  [žiūrėta 2011 m. balandžio 13 d.].

 Bibliografija 
 Lietuvos gamtinė aplinka, su kitais, 1994 m.
 Miško ekosistemų monitoringas, su kitais, 1999 m. (anglų kalba)
 Aplinkos monitoringas, su kitais, 2004 m. (anglų kalba)
 Aplinkotyra (vadovėlis aukštosioms mokykloms), 2005 m.
 Poveikio aplinkai vertinimas (mokomoji knyga), 2007 m.
 Darnus vystymasis (mokomoji knyga), 2008 m.

 Įvertinimas 
2002 m. Valdo Adamkaus premija už nuopelnus aplinkosaugai.Laikraštis „Mokslo Lietuva“ Nr.19, 2002 m.

 Šaltiniai 

Kategorija:Lietuvos ekologai
Kategorija:Lietuvos miškotyrininkai
Kategorija:Lietuvos pedagogai
Kategorija:VDU dėstytojai